ครม. เพิ่มวันหยุดราชการประจำปี 2565 เป็นกรณีพิเศษ 4 วัน หยุดยาว มุ่งกระตุ้นเศรษฐกิจ
นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี เห็นชอบให้เพิ่มวันหยุดราชการในปี 2565 เป็นกรณีพิเศษ จากปกติ 19 วัน อีกจำนวน 4 วัน ได้แก่ วันศุกร์ที่ 15 กรกฎาคม  วันศุกร์ที่ 29 กรกฎาคม  วันศุกร์ที่ 14 ตุลาคม และ วันศุกร์ที่ 31 ธันวาคม  เพื่อให้มีวันหยุดยาวต่อเนื่อง และกระตุ้นการเดินทางเพื่อสนับสนุนการเปิดประเทศรับนักท่องเที่ยว มุ่งหวังให้เกิดการขับเคลื่อนเศรษฐกิจนอกจากนี้ ยังได้กำหนดวันหยุดราชการประจำภาคตะวันออก ใน 8 จังหวัดคือ ฉะเชิงเทรา ชลบุรี ระยอง จันทบุรี ตราด นครนายก ปราจีนบุรี และสระแก้ว ในวันที่ 28 ธันวาคม  2564 เนื่องในวันพระเจ้าตากสินมหาราช